Aarhuus Stifts-Tidende, 1844-10-17
J forrige Maaned fandt i Christians Pleiehuus i Eckernforde et mærkeligt Optrin Sted, som allerede er blevet omtalt i offentlige Blade, men hvorom vi dog ville meddele en Beretning, som vi tør angive for paalidelig. Løverdag Aften den 14de Septbr. havde en af Stiftelsens Pleiepiger, som allerede var confirmeret, druknet sig i Tungsindighed. Stiftelsens Direction lod strax de befalede Foranstaltninger ved et saadant Tilfælde iagttage; men Aftenen efter, da Stiftelsens Foresatte vare ude, trængte Politiet ind i Stiftelsen, og holdt i Forening med Physicus en Besigtelse over Liget. Senere paa Aftenen blev Liget forlangt udleveret, og i hvert Tilfælde bestemt Svar for langt til næste Middag Kl. 12. Mandag Morgen, blev Stiftelsen omgiven af Politi og Vægtere, og Kl. 12 blev Liget forlangt udleveret. Directionen afslog det, hvorpaa Politiet meddeelte, at der vilde blive brugt Magt. Stiftelsen blev nu formelig stormet. Tre Personer (Smede) krøbe over Steenvolden, fulgte af tre andre Jndivider, der have været under Tiltale; Laasen paa Porten blev brudt, og Pøbelen trængte ind. Directionen blev nu opfordret til at aabne Liigstuen, og da det blev afslaaet, lod Politimester Langheim den aabne af en Smed. Liget var imidlertid obduceret og man lod det ligge, hvorpaa Hr. Langheim dimitterede sit Corps, efter at have holdt en Tale til dem, hvori han takkede dem forviist Assistence. Stiftelsen staaer under militair Jurisdiction, og Sagen er nu anhængiggjort paa høiere Steder. (Loll. F. St. Td.)"Berlingske Tidende" har godhedsfuldt meddeelt Ceremoniellet ved Kong Oscar den 1stes Kroning. Vi kunne siger Forposten ikke nægte os den Fornøielse at aftrykke enkelte Paragrapher af dette, forøvrigt temmeligt vidtløftige Ceremoniel, hvilke, idetmindste saaledes som "Berlingske meddeler dem, ere yderst curieuse. Saaledes hedder det, efter at Salvingsacten er foretagen: "Naar Kongen har reist sig og sat sig paa Thronen, henter Justitsministeren den kgl. Krone fra Alteret og sætter den tilligemed Ærkebispen paa Hs. Majestæts Hoved, ved hvilken Leilighed Ærkebispen beder denne Bøn, osv. Lykkeligt det Land, der har en Konge med et saa stærkt Hoved, at det foruden Kronens Byrde ogsaa er istand til at bære en Ærkebisp Lykkelig den Konge, der har en saa kraftfuld Justitsminister, at han med Lethed kan sætte en Ærkebisp op paa Hovedet af Hs. Majestæt. - Længere nede hedder det: "Derpaa henter Frih. Løvenskjold Æblet og giver det tilligemed Erkebispen til Kongen, som da tager Scepteret i den venstre Haand og modtager Æblet i den høire osv. Man seer, at hver Gang Hs. Majestæt faaer Noget, gaaer Ærkebispen med i Kjøbet, forresten kan det ikke sees, med hvilken Haand Hs. Majestæt bærer Erkebispen, eller om denne maaskee atter har indtaget sin forrige Plads paa Kongens Hoved. Seenere hedder det: "Grev Bjørnstjerna henter nu Nøglen fra Alteret og giver den tilligemed Ærkebispen til Kongen, som da giver Frih. Løvenskjold Æblet, osv. Heraf sees det, at da Hs. Majestæt faaer Nøglen, bliver det ham for Meget at bære baade Kronen, Scepteret, Æblet, Nøglen og Ærkebispen paa een Gang; han seer sig derfor nødsaget til at give Æblet til Frih. Løvenskjold. Efter Ceremoniellet at dømme, maa Dronningen forholdsviis være langt svagere, end Kongen. Det hedder sig nemlig: "at de to Hs. Maist. ledsagende Cavallerer hjælpe hende at falde paa Knæ Madame Nathanson har ladet udgaae et Opraab til det Hamborger= og Altonaer Publikum, hvori hun fortæller, at hun, da man for fem Aar siden vilde indespærre hendes Mand i Daarekisten paa Bistrupgaard, frelste ham ved at indgive en Klage til det danske Cancelli. Nu anraaber hun, som Christenqvinde, sine "Medchristnes" Bistand; hun fortæller, at Grev von Blücher-Altona hidtil har forhindret hendes Mands sjette Jndspærring; at hans Paarørendes Hævngierrighed imidlertid er grændseløs, og at han nu alligevel skal indspærres sjette Gang paa Grund af en Mulct paa tyve Daler, som han allerede blev idømt 1841. "Skulde denne haarde Skjæbne. vække Deeltagelse, skriver hun "saa maa Hjælpen komme snart, hvis en Familie, der har søgt Redning, i Christendommens Skjød, skal holdes paafode. Min Mand har aldrig været gal, men man vil med Magt knuse ham." Planer til at tilveiebringe en Dampforbindelse mellem Aalborg og Sundby have oftere været bragte paa Bane, men ikke ført Sagen sin Realisation nærmere. J denne Anledning have dHrr. Kjøbmændene Duysen, Pagh. Overkrigscommissair, N. a. D., Qvist, Kjøbmændene Ree, Simoni, Cancelliraad, Apotheker Strøyberg og Kæmner Wulff nu udsendt en Opfordring til et Møde (igaar), for at votere en allerunderdanigst Ansøgning til Hs. Maj. Kongen om, enten at paalægge Færgelauget at anskaffe et hensigtssvarende Dampfærgemiddel eller tillade et sammentrædende Jnteressentskab at etablere et saadant. – "Iris", som paa sin sidste Reise fra Aalborg, paa Grund af Uveiret, maatte overnatte ved Hals, kunde først Løverdag Morgen ankomme til Kjøbenhavn, hvorfra det afgik samme Aften til Aarhuus. (Aalb. Av.)